— Трактоўка Мінска на ілюстрацыях сапраўды атрымалася нестандартная: з яркімі колерамі і відавочнай геаметрыяй. Хоць зазвычай сталіца мне бачыцца горадам шэра-блакітным, праўда, з нейкімі яркімі, запамінальнымі ўкрапваннямі. Але для экрана я гэтую гаму ўсё ж падфарбаваў бы. Прычым не бачу праблемы ў тым, што не ўсё захавалася з апісанага Купалам горада. Наш сённяшні Мінск павінен сыграць ролю таго самага: “запросім” сталіцу, дзе шмат чаго адноўлена (у адрозненне ад здымак у 1990-х), сыграць камеа — сябе “ў маладосці”. А сучаснасць я прапанаваў бы ўвесці праз касцюмы.